Sofia Belórf

Sofia Jessica BelórfSofia Belórf edelleen epäiltynä rahanpesurikoksesta – tutkinnanjohtaja MTV:lle: "Poliisi seisoo kivikovan kallion päällä" MTV Uutiset. 26.07.2019. (ent. Ruusila-Nousiainen, ent. Ruusila, ent. Belórf, s. 6. huhtikuuta 1990 Ylivieska) on suomalainen,  marokkolaistaustainen fitness-urheilija ja malli. Hän voitti bikini fitnessin maailmanmestaruuden marraskuussa 2015 Budapestissä järjestetyissä IFBB:n alaisissa MM-kisoissa.

 Elämäkerta 

 Viihde- ja urheilu-ura 
Ruusila nousi julkisuuteen 2010, kun hänet valittiin Miss Helsingiksi. Seuraavana vuonna hän esiintyi Cheekin ja Uniikin musiikkivideoilla.Uniikki - Kunnon Mestaan Vetää feat. Elastinen & Spekti, YouTube, 28.7.2011. Viitattu 17.10.2020.Cheek - Mikä Siinä On feat Jontte. YouTube, 11.3.2011. Viitattu 17.10.2020.

Vuonna 2013 Ruusila voitti Las Vegasissa järjestetyssä Fitness America Weekend -tapahtumassa Model America -sarjan amatööritittelin.Huikean timmi Sofia Ruusila nappasi fitness-kisan voiton Las Vegasissa  Ilta-Sanomat. 23.11.2013.

Tammikuussa 2015 hän esiintyi yhdysvaltalaisen rap-artistin French Montanan musiikkivideollaFrench Montana – Poison  The Message. 2.2.2015.  ja myöhemmin samana vuonna JVG:n ja Evelinan musiikkivideolla.JVG - Takajeejee (feat. Evelina). YouTube, 25.9.2015. Viitattu 17.10.2020.

Huhtikuussa 2015 Ruusila-Nousiainen sijoittui IFBB:n Fitness Classic -kisoissa toiseksiKilpailujen tulokset  IFBB. 19.4.2015. ja lokakuussa samana vuonna hän voitti Suomen mestaruuden Nordic Fitness Expo -tapahtumassa.NFE: Bikini fitness SM-tulokset BODY-lehti. 11.10.2015. Hän voitti myös Pohjoismaiden mestaruushopeaa sekä pronssimitalin kansainvälisessä Nicole Wilkins Fitness Championships -kisassa ja sai paikan Suomen maajoukkueeseen.Sofia Ruusila pääsee MM-kisoihin  Ilta-Sanomat. 11.10.2015. Samana vuonna Ruusila-Nousiainen esiintyi fitness-mallina yhdysvaltalaisessa Oxygen-lehdessä.Amerikkalaislehti kuvasi kolme aukeamaa Sofia Ruusila-Nousiaista  Ilta-Sanomat. 18.8.2015. Suomessa hänet valittiin vuoden 2015 fitness-urheilijaksi sekä yleisessä sarjassa että naisissa.Sofia Ruusila putsasi palkintopöydän! "Haluan kiittää omaa hulluani" Iltalehti. 31.1.2016.

Lokakuussa 2016 ilmestyi lifestyle-henkinen kirja Fit by Sofia, jonka aiheena on fitness-harjoittelu ja -elämäntapa. Kirjan on toimittanut Mari Sainio.Fit by Sofia – Tätä oli ilo tehdä  Kauneus & Terveys blogit. 26.10.2016.

2020-luvulla Belórf on esiintynyt omassa tositelevisiosarjassaan Sofian salaisuudet Discovery+-palvelussa.Sofia Belórf puhuu suunsa puhtaaksi rikkaista poika­ystävistään – tyrmää yhden Stefan Thermaniin liittyvän harhaluulon Ilta-Sanomat

 Muu julkisuus ja rikostuomiot 

Sofia Ruusila-Nousiainen oli naimisissa Niko Nousiaisen kanssa vuosina 2012–2018. Keväällä 2014 pariskunta oli mukana TV5-kanavalla esitetyssä Tavallista elämää -sarjassa. Joulukuussa 2016 Sofia Ruusila-Nousiainen ilmoitti muuttaneensa sukunimensä Belórf-Nousiaiseksi ja käyttävänsä työasioissa jatkossa nimeä Sofia Belórf.  Belórf on hänen marokkolaisen isänsä sukunimi. Huhtikuussa 2017 Sofia Belórf-Nousiainen ilmoitti, että hän ja Niko Nousiainen eroavat. Avioero virallistettiin marraskuussa 2018.

Eronsa jälkeen Belórf asui avoliitossa Espanjan Marbellan Puerto Banúksessa Niko Ranta-ahon kanssa. Heidät vangittiin niin kutsutun Katiska-jutun vuoksi Suomessa 16. heinäkuuta 2019, Belórf epäiltynä tuottamuksellisesta rahanpesusta ja Ranta-aho törkeästä huumausainerikoksesta ja törkeästä dopingrikoksesta. Heidän kotiinsa Espanjassa tehtiin myös kotietsintä. Ranta-ahoa syytettiin myös Belórfin pahoinpitelystä, jonka epäiltiin tapahtuneen kesäkuussa 2019. Helsingin käräjäoikeudessa Ranta-aho sittemmin tuomittiin Belórfin pahoinpitelystä. Belórfia syytettin kahdesta rahanpesusta ja huumausainerikoksesta.Pantattuja Ferrareita ja isän varoilla elettyä luksus­elämää – poliisi­tutkinta paljasti fitness­malli Sofia Belórfin ja liikemies Niko Ranta-ahon some­loiston kääntöpuolen  Helsingin Sanomat. 31.01.2020. Hänet vapautettiin tutkintavankeudesta 27. heinäkuuta 2019, koska vangitseminen oli pakkokeinolaissa tarkoitetun suhteellisuusperiaatteen vastaista. Belórf sai huhtikuussa 2021 Helsingin käräjäoikeudessa 80 päivän ehdollisen vankeustuomion huumausainerikoksesta ja rahanpesusta. Toinen rahanpesua koskenut syyte hylättiin. Myöhemmin hovioikeus kuitenkin hylkäsi rahanpesusyytteen vuonna 2023. Belórf ilmoitti huhtikuussa 2020 eronneensa Niko Ranta-ahosta Tämän jälkeen hän seurusteli ja asui yhdessä kiinteistövälittäjä, liikemies Stefan Thermanin kanssa lokakuuhun 2020 asti.  

Belórfin nimissä julkaistiin maaliskuussa 2021 Hesburgerking-niminen kirja, joka ei kuitenkaan ole hänen kirjoittamansa. Hän yritti estää kirjan myynnin ja jätti asiasta tutkintapyynnön poliisille.

 Fitness-ura 
 Sijoitus Laji/Sarja Tapahtuma Vuosi Maailmanmestari Bikini Fitness IFBB World Fitness Championships 2015 Suomen mestaruus Bikini Fitness Nordic Fitness Expo (IFBB) 2015 PM-hopea Bikini Fitness Nordic Fitness Expo 2015 Pronssimitali Bikini Fitness Nicole Wilkins Fitness Championships 2015 2. sija Bikini Fitness Sportyfeel Fitness Classic (IFBB) 2015 Voittaja Model America Fitness America Weekend, Las Vegas 2013

 Lähteet 

 Aiheesta muualla 
 Haastattelu Ylen aamu-tv:ssä 3.10.2015 (alkaa kohdasta 25.40)

Luokka:Suomalaiset fitness-urheilijat
Luokka:Suomalaiset missit
Luokka:Vuonna 1990 syntyneet
Luokka:Elävät henkilöt
Luokka:Huumerikolliset